László Dobos
Store norske leksikon,Språk og litteratur,Litteratur i verden,Europa,Ungarns litteratur
László Dobos var en ungarskspråklig forfatter fra Tsjekkoslovakia og en av de mest kjente politiske lederne for den ungarske folkegruppen i Slovakia.
Fra slutten av 1960-årene kjempet Dobos for minoritetenes rettigheter, og han var fra 1990 en av lederne for organisasjonen Ungarernes Verdensforbund. I 1990 ble han også medlem av den slovakiske nasjonalforsamlingen.Han har skrevet lærebøker, grunnlagt og redigert tidsskriftet Litterær Revy, og startet det ungarskspråklige forlaget Madách i Bratislava. I romanene sine viderefører han de realistiske prosatradisjonene og uttrykker lidelsene til Slovakias ungarske befolkning etter den annen verdenskrig. Nevnes kan Hjemløse (1967) og Snelaken (1979). Les mer i Store norske leksikon Ungarns litteratur Slovakias litteratur